
___

Forlengelse av fellingstillatelse på en jerv i Maskevarre beitelag, Tana kommune
Vi viser til vårt brev datert 17.07.02 der det ble gitt fellingstillatelse på en (-1-) jerv i beiteområdet til Maskevarre beitelag i Tana kommune. Denne fellingtillatelsen gikk ut 29.07.02 uten at noen jerv ble felt. 

Etter at fellingtillatelsen gikk ut er det meldt inn flere kadaver antatt drept av jerv i beiteområdet. 

Fylkesmannen forlenger med dette fellingstillatelsen til 31.08.02. Jaktlaget utvides med Bjørn Egil Nilsen og Harald Persen. Vi har i tillegg mottatt et ønske fra beitelaget om bistand fra Statens naturoppsyn (SNO). SNO vurderer nå muligheten for å yte bistand i forhold til kapisitet og fellingsoppdrag i andre fylker. SNO vil ta kontakt med beitelaget dersom bistand blir aktuelt. Ellers gjelder de samme vilkår som gitt i vårt brev av 17.07.02. 

Tidligere nedsanking som forebyggende tiltak vil være aktuelt for flere av brukerne i området dersom tapene fortsetter. Dette vil bli iverksatt i siste halvdel av august. 

Vedtaket kan påklages til Direktoratet for naturforvaltning innen 3 uker etter mottakelsen av dette brev, jf. forvaltningslovens kap. IV, § 28 og 29. Eventuell klage begrunnes og sendes via Fylkesmannen. 

Med hilsen

Magne Asheim
Knut Morten Vangen

fung. fylkesmiljøvernsjef
rovviltkonsulent

Direktoratet for naturforvaltning


Statens naturoppsyn, 7485 Trondheim

